CELEX: 
Language: et
Date: 2020-10-19 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) IC, III, IIIA, IV, V, VII ja VIII lisa

SELETUSKIRI
            
            
               1.DELEGEERITUD ÕIGUSAKTI TAUST
            
            
               Liit ja selle liikmesriigid on 22. märtsil 1989 vastu võetud ja 1992. aastal jõustunud ohtlike jäätmete riikidevahelise veo ja nende kõrvaldamise kontrolli Baseli konventsiooni (edaspidi „Baseli konventsioon“) osalised
                  1
               . Praegu on konventsioonil 187 osalist. 
            
            
               Baseli konventsiooni osaliste konverents otsustas oma 10. mail 2019. aastal toimunud 14. istungil hakata konventsiooni kontrollimehhanisme kohaldama ka teatavate plastijäätmete suhtes. Need jäätmeliigid on loetletud konventsiooni II ja VIII lisas. Kõnealuseid kohustusi ei kohaldata üksnes sellist liiki plastijäätmete suhtes, mis on määratud ringlussevõtuks ja mida on nende koostise tõttu lihtne ringlusse võtta. Sellised jäätmed on loetletud konventsiooni IX lisas. Nende muudatustega parandatakse kontrolli plastijäätmete riikidevaheliste saadetiste üle, mis soodustab nende keskkonnahoidlikku käitlemist ja aitab piirata jäätmete ebaseaduslikku vedu üle riigipiiri. 
            
            
               Muudatused jõustuvad 1. jaanuaril 2021.
            
            
               OECD otsus taaskasutamiseks määratud jäätmete riikidevahelise veo kohta on õiguslikult siduv. OECD keskkonnapoliitika komitee võttis [7. septembril 2020] kirjaliku menetluse teel vastu OECD otsuse 4. liite muudatused seoses ohtlike plastijäätmetega ja selgitused OECD otsuse 3. ja 4. liites. Muudatused jõustuvad 1. jaanuaril 2021.
            
            
               Lisaks on konventsiooni raames pärast konventsiooniosaliste konverentsi kolme viimast istungit koostatud mitu juhist ja juhenddokumenti või neid ajakohastatud. 
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Käesolev delegeeritud määrus on välja töötatud selleks, et rakendada Baseli konventsiooni lisade eespool nimetatud muudatused, ning see põhineb Baseli konventsiooni osaliste konverentsi 14. istungil selles küsimuses vastu võetud otsuse sõnastusel. Samuti on käesolev delegeeritud määrus koostatud selleks, et rakendada OECD otsuse liidete need muudatused, mille suhtes on jõutud kokkuleppele. Liikmesriikide ja sidusrühmadega konsulteeriti põhjalikult seoses ELi ja selle liikmesriikide seisukoha kindlaksmääramisega Baseli konventsiooni osaliste konverentsi istungiks ja ka pärast seda, samuti seoses ELi ja selle liikmesriikide seisukoha kindlaksmääramisega OECD tasandil.
            
            
               Baseli konventsiooni ja OECD otsuse vastavate muudatuste rakendamist käesoleva delegeeritud õigusaktiga arutati seejärel liikmesriikidega veel nõukogu rahvusvaheliste keskkonnaküsimuste töörühma koosolekutel. See töörühm tegeleb muu hulgas Baseli konventsiooniga seotud küsimustega. Kogu protsessi jooksul teavitati ka sidusrühmi. Euroopa Komisjon konsulteeris selles küsimuses mitteametlikult sidusrühmadega 2020. aasta mais.
            
            
               Lisaks avaldati delegeeritud õigusakti eelnõu komisjoni veebisaidil, mille kaudu sai üldsus anda tagasisidet nelja nädala jooksul alates 24. juunist kuni 22. juulini 2020. 
            
            
               Komisjon võttis arvesse nende konsultatsioonide käigus saadud teavet ja muutis delegeeritud õigusakti eelnõu mitmes punktis. 
            
            
               Seejärel konsulteeris komisjon delegeeritud õigusakti eelnõu osas jäätmete eksperdirühmaga [lisada kuupäev]. Samal ajal edastati delegeeritud õigusakti eelnõu ka Euroopa Parlamendile ja nõukogule. 
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Komisjonil on õigus võtta jäätmesaadetiste määruse (EÜ) nr 1013/2006 artikli 58 alusel vastu delegeeritud õigusakte määruse lisade muutmiseks, et võtta arvesse Baseli konventsiooni raames kokku lepitud muudatusi ja kajastada konventsiooni kohaselt tehtud otsuseid ning võtta arvesse OECD otsuse raames kokku lepitud muudatusi. 
            
            
               Käesoleva delegeeritud õigusaktiga nähakse ette jäätmesaadetiste määruse III, IIIA, IV, V ja VIII lisa muudatused, võttes arvesse nõukogu 15. aprilli 2019. aasta otsust (EL) 2019/638, mille eesmärk oli muu hulgas säilitada mitteohtlike plastijäätmete liidusiseste saadetiste praegused kontrollid, et aidata kaasa ringmajandusele.
            
            
               Nende muudatuste eesmärk on:
            
            
               ·lisada jäätmesaadetiste määrusesse (V lisa) Baseli konventsiooni alusel kokku lepitud uus kanne ohtlike plastijäätmete kohta (A3210) ning jäätmesaadetiste määruse IV lisasse OECD otsuse alusel kokku lepitud uus kanne ohtlike plastijäätmete kohta (AC300);
            
            
               ·lisada jäätmesaadetiste määrusesse (V lisa) Baseli konventsiooni alusel kokku lepitud uued kanded mitteohtlike plastijäätmete kohta (B3011 ja Y48) liidust kolmandatesse riikidesse eksportimise ja kolmandatest riikidest liitu importimise osas;
            
         
         
            
               ·lisada jäätmesaadetiste määrusesse (III ja IV lisa) mitteohtlike plastijäätmete liidusisest vedu käsitlevad kanded, milles võetakse arvesse teatavaid Baseli konventsiooni alusel kokku lepitud muudatusi (eelkõige seoses kõnealuste jäätmete kirjeldamiseks kasutatava terminoloogiaga), kuid säilitatakse samal ajal selliste liidusiseste saadetiste praegused kontrollid; 
            
            
               ·kohandada jäätmesaadetiste määruse IIIA lisa sõnastust seoses plastijäätmete segudega, et võtta arvesse muid eespool nimetatud muudatusi;
            
            
               ·lisada VII lisasse võimalus viidata liikmesriikidevahelise veo korral rohelisse nimekirja kantud plastijäätmete uuele kandele;
            
            
               ·ajakohastada VIII lisas esitatud tehniliste juhiste ja juhenddokumentide loetelu jäätmete keskkonnaohutu käitlemise uute juhiste ja juhenddokumentidega, mille Baseli konventsiooni osaliste konverents on viimastel aastatel vastu võtnud.
            
            
               Proportsionaalsuse põhimõtte kohaselt ei lähe käesolev meede selle eesmärkide saavutamiseks vajalikust kaugemale.
            
            
               Ettepanek ei mõjuta ELi eelarvet.
            
            
               KOMISJONI DELEGEERITUD MÄÄRUS (EL) …/…,
            
            
               19.10.2020,
            
            
               millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) IC, III, IIIA, IV, V, VII ja VIII lisa
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta
                  2
               , eriti selle artikli 58 lõike 1 punkte a ja c,
            
            
               ning arvestades järgmist:
            
            
               (1)Baseli konventsiooni osaliste konverents otsustas oma 2019. aasta mais toimunud 14. istungil otsusega BC-14/12 lisada Baseli konventsiooni VIII lisasse uue kande ohtlike plastijäätmete kohta (kanne A3210) ja kaks uut kannet mitteohtlike plastijäätmete kohta, vastavalt II lisasse (kanne Y48) ja IX lisasse (kanne B3011). Need muudatused jõustuvad 1. jaanuaril 2021.
            
            
               (2)On asjakohane, et liit, kes on Baseli konventsiooni osaline, muudab määruse (EÜ) nr 1013/2006 asjakohaseid lisasid, et võtta arvesse plastijäätmeid käsitlevate kannetega seotud muudatusi Baseli konventsiooni lisades. 
            
            
               (3)OECD keskkonnapoliitika komitee võttis [7. septembril 2020] vastu OECD otsuse
                  3
                4. liite muudatused seoses ohtlike plastijäätmetega ja selgitused OECD otsuse 3. ja 4. liites. Need muudatused jõustuvad 1. jaanuaril 2021. On asjakohane, et liit muudab määruse (EÜ) nr 1013/2006 asjakohaseid lisasid, et neid muudatusi arvesse võtta.
            
            
               (4)Käesolevas määruses võetakse arvesse asjaolu, et OECDs ei ole jõutud kokkuleppele Baseli konventsiooni lisade nende muudatuste lisamises OECD otsuse liidetesse, mis käsitlevad mitteohtlikke plastijäätmeid (kanded B3011 ja Y48).
            
            
               (5)Seoses plastijäätmete ekspordiga liidust kolmandatesse riikidesse ja impordiga kolmandatest riikidest liitu tuleks muuta määruse (EÜ) nr 1013/2006 III, IV ja V lisa, et võtta arvesse Baseli konventsiooni II, VIII ja IX lisa muudatusi ning OECD otsuse 4. liite muudatusi. Selle tulemusena kohaldatakse alates 1. jaanuarist 2021 kannete AC300 ja Y48 alla kuuluvate plastijäätmete ekspordi puhul liidust sellistesse riikidesse ja impordi puhul sellistest riikides liitu, mille suhtes kohaldatakse OECD otsust
                  4
               , kirjaliku etteteatamise ja nõusoleku menetlust. Vastavalt määruse (EÜ) nr 1013/2006 artikli 36 lõike 1 punktidele a ja b ning V lisale on keelatud kannete A3210 ja Y48 alla kuuluvate plastijäätmete eksport sellistesse kolmandatesse riikidesse, mille suhtes OECD otsust ei kohaldata. 
            
            
               (6)Võttes arvesse asjaolu, et liit on esitanud Baseli konventsiooni sekretariaadile selle konventsiooni artikli 11 alusel jäätmesaadetiste liidusisest vedu käsitleva teate, ei ole liidul kohustust rakendada liikmesriikidevaheliste vedude puhul liidu õiguses Baseli konventsiooni lisade muudatusi, mis on seotud mitteohtlike plastijäätmetega (kanded B3011 ja Y48). Õigusselguse tagamiseks tuleks määruse (EÜ) nr 1013/2006 III, IIIA ja IV lisasse siiski lisada uued kanded liidu piires veetavate mitteohtlike plastijäätmete kohta, milles võetakse arvesse Baseli konventsiooni uutes kannetes B3011 ja Y48 kasutatud terminoloogiat ning millega säilitatakse suures osas selliste liidusiseste saadetiste praegused kontrollid.
            
         
         
            
               (7)Baseli konventsiooni osaliste konverentsi viimastel istungitel on vastu võetud tehnilised juhised ja juhenddokumendid mitme jäätmevoo keskkonnaohutuks käitlemiseks. Kõnealustes tehnilistes juhistes ja juhenddokumentides antaks kasulikke juhtnööre ja need tuleks seetõttu lisada määruse (EÜ) nr 1013/2006 VIII lisasse.
            
            
               (8)Seepärast tuleks määrust (EÜ) nr 1013/2006 vastavalt muuta.
            
            
               (9)Kuna Baseli konventsiooni lisade ja OECD otsuse liidete muudatused jõustuvad 1. jaanuaril 2021, peaksid ka nende muudatustega seotud määruse (EÜ) nr 1013/2006 muudatused jõustuma 1. jaanuaril 2021, 
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määrust (EÜ) nr 1013/2006 muudetakse järgmiselt:
            
            
               1)
                     IC, III, IIIA, IV, V ja VII lisa muudetakse vastavalt käesoleva määruse I lisale;
            
            
               2)
                     VIII lisa asendatakse käesoleva määruse II lisa tekstiga.
            
            
               Artikkel 2 
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Artikli 1 punkti 1 kohaldatakse alates 1. jaanuarist 2021. 
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 19.10.2020
            
            
               
                     Komisjoni nimel
               
               
                     president
                     Ursula VON DER LEYEN
               
               
            
         
         
            
                  
                     (1)
                  
                        Nõukogu otsus 93/98/EMÜ ohtlike jäätmete üle piiri viimise ja kõrvaldamise kontrolli käsitleva, 22. märtsil 1989 vastu võetud Baseli konventsiooni ühenduse nimel sõlmimise kohta (EÜT L 39, 16.2.1993, lk 1).
               
               
                  
                     (2)
                  
                        ELT L 190, 12.7.2006, lk 1.
               
               
                  
                     (3)
                  
                        OECD nõukogu otsus C(2001)107/Final taaskasutamiseks määratud jäätmete riikidevahelise veo kontrolli käsitleva otsuse C(92)39/Final läbivaatamise kohta.
               
               
                  
                     (4)
                  
                        OECD nõukogu otsus C(2001)107/Final taaskasutamiseks määratud jäätmete riikidevahelise veo kontrolli käsitleva otsuse C(92)39/Final läbivaatamise kohta.
               
            
      
    ---documentbreak--- 
      
         
         
            
               I LISA
            
            
               Määruse (EÜ) nr 1013/2006 IC, III, IIIA, IV, V ja VII lisa muudetakse järgmiselt.
            
            
               (1)IC lisa punkti 25 alapunkti e teine lõik asendatakse järgmisega: 
            
            
               „Niisugused koodid võivad olla lisatud käesoleva määruse IIIA, IIIB, IV (EU48) või IVA lisasse. Sel juhul tuleks koodide ette märkida lisa number. IIIA lisas osutatud jäätmete suhtes tuleks kasutada IIIA lisas osutatud asjaomaseid koode vastavas järjestuses. Teatavaid Baseli konventsiooni kandeid, nagu B1100 ja B3020, võib kasutada üksnes teatavate jäätmevoogude kohta, nagu on osutatud IIIA lisas.“
            
            
               (2)III lisa muudetakse järgmiselt:
            
            
               (a)pealkiri asendatakse järgmisega: 
            
            
               „NENDE JÄÄTMETE NIMEKIRI, MILLE SUHTES KOHALDATAKSE ARTIKLIS 18 SÄTESTATUD ÜLDNÕUET („ROHELISE“ NIMEKIRJA JÄÄTMED)“; 
            
            
               (b)I osa punkt a asendatakse järgmisega:
            
            
               „a) loetakse kõiki Baseli konventsiooni IX lisas sisalduvaid viiteid A-nimekirjale viideteks käesoleva määruse IV lisale;“;
            
            
               (c)I osa punkt g asendatakse järgmisega: 
            
            
               „g) ei kohaldata liidu piires veetavate jäätmete puhul Baseli konventsiooni kannet B3011; selle asemel kohaldatakse järgmist kannet: 
            
            
               EU3011
                     Plastijäätmed (vt IV lisa II osa seonduvat kannet AC300 ja IV lisa I osa seonduvat kannet EU48):
            
            
               allpool loetletud plastijäätmed, tingimusel et need on peaaegu saastumata ja nende hulgas peaaegu puuduvad muud liiki jäätmed*: 
            
            
               –plastijäätmed, mis koosnevad peaaegu eranditult** ühest halogeenimata polümeerist, sealhulgas, kuid mitte ainult, mõnest järgmisest polümeerist:
            
            
               –polüetüleen (PE)
            
            
               –polüpropüleen (PP)
            
            
               –polüstüreen (PS)
            
            
               –akrüülnitriilbutadieenstüreen (ABS) 
            
            
               –polüetüleentereftalaat (PET)
            
         
         
            
               –polükarbonaadid (PC)
            
            
               –polüeetrid
            
            
               –plastijäätmed, mis koosnevad peaaegu eranditult** ühest kõvendatud vaigust või kondensatsioonipolümeerist, sealhulgas, kuid mitte ainult, mõnest järgmisest vaigust:
            
            
               –karbamiidformaldehüüdvaigud
            
            
               –fenoolformaldehüüdvaigud
            
            
               –melamiinformaldehüüdvaigud
            
            
               –epoksüvaigud
            
            
               –alküüdvaigud
            
            
               –plastijäätmed, mis koosnevad peaaegu eranditult** mõnest järgmisest fluoritud polümeerist:***
            
            
               –perfluoroetüleen/-propüleen (FEP)
            
            
               –perfluoroalkoksüalkaanid:
            
            
               –tetrafluoroetüleen/perfluoroalküülvinüüleeter (PFA)
            
            
               –tetrafluoroetüleen/perfluorometüülvinüüleeter (MFA)
            
            
               –polüvinüülfluoriid (PVF)
            
            
               –polüvinüüldieenfluoriid (PVDF)
            
            
               –polütetrafluoroetüleen (PTFE)
            
            
               –polüvinüülkloriid (PVC).
            
            
                  
                     
                     
                     
                     
                     
                     
                     
                     
            
            
               * Tingimuse „peaaegu saastumata ja nende hulgas peaaegu puuduvad muud liiki jäätmed“ puhul võivad võrdlusaluseks olla rahvusvahelised ja riiklikud spetsifikatsioonid.
            
            
               ** Tingimuse „peaaegu eranditult“ puhul võivad võrdlusaluseks olla rahvusvahelised ja riiklikud spetsifikatsioonid.
            
         
         
            
               *** Välja arvatud tarbimisjärgsed jäätmed.“;
            
            
            
               (d)II osast jäetakse välja järgmine tekst:
            
            
                
                     „Tahked plastijäätmed
            
            
               GH013
                     391530 ex 390410 - 40
                     Vinüülkloriidi polümeerid“.
            
            
               (3)IIIA lisa muudetakse järgmiselt:
            
            
               (a)punkti 3 alapunktid d, e ja f jäetakse välja;
            
            
               (b)lisatakse järgmine punkt 4:
            
            
                „4. Järgmised jäätmeliikide segud, mis on klassifitseeritud üheainsa kande eraldi taanete või alataanete alla, on kantud käesolevasse lisasse üksnes seoses liidusiseste vedudega:
            
            
               a) kande EU3011 alla klassifitseeritud ja halogeenimata polümeeridele viitava taande all loetletud jäätmeliikide segud;
            
            
               b) kande EU3011 alla klassifitseeritud ja kõvendatud vaikudele või kondensatsioonipolümeeridele viitava taande all loetletud jäätmeliikide segud;
            
            
               c) kande EU3011 alla klassifitseeritud ja „perfluoroalkoksüalkaanide“ all loetletud jäätmeliikide segud.“
            
            
               (4)IV lisa muudetakse järgmiselt:
            
            
               (a)pealkiri asendatakse järgmisega: 
            
            
               „NENDE JÄÄTMETE NIMEKIRI, MILLE SUHTES KOHALDATAKSE KIRJALIKU ETTETEATAMISE JA NÕUSOLEKU MENETLUST („KOLLASE“ NIMEKIRJA JÄÄTMED)“; 
            
            
               (b)I osa muudetakse järgmiselt: 
            
            
               i)
                     esimene ja teine lõik asendatakse järgmisega: 
            
            
               „Järgmiste jäätmeliikide suhtes kohaldatakse kirjaliku etteteatamise ja nõusoleku menetlust:
            
            
               Baseli konventsiooni II ja VIII lisas loetletud jäätmed*.
            
            
                  
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
            
         
         
            
               * Baseli konventsiooni VIII lisa on esitatud käesoleva määruse V lisa 1. osa A-nimekirjas. Baseli konventsiooni VIII lisa on esitatud käesoleva määruse V lisa 3. osa A-nimekirjas.“;
            
            
                  
                     ii)
                     punkt a asendatakse järgmisega:
            
            
               „a) kõiki Baseli konventsiooni VIII lisas sisalduvaid viiteid B-nimekirjale loetakse viideteks käesoleva määruse III lisale;“;
            
            
               iii)
                     lisatakse alapunktid e ja f:
            
            
               „e) Baseli konventsiooni kanne A3210 ei kehti ja selle asemel kehtib II osa kanne AC300;
            
            
               f) liidu piires veetavate jäätmete puhul ei kehti Baseli konventsiooni kanne Y48 ja selle asemel kehtib järgmine kanne: 
            
            
               EU48:
                     plastijäätmed, mis ei kuulu II osa kande AC300 või III lisa I osa kande EU3011 alla, ning plastijäätmete segud, mis ei kuulu IIIA lisa punkti 4 alla.“;
            
            
               c)
                     II osas lisatakse kande AC270 järele järgmine kanne:
            
            
               „AC300
                     Plastijäätmed, sealhulgas selliste jäätmete segud, mis sisaldavad I lisas loetletud koostisosi või on nendega saastunud sellisel määral, et ilmnevad III lisas nimetatud omadused (vt III lisa I osa seonduvat kannet EU3011 ja I osa seonduvat kannet EU48)“.
            
            
               (5)V lisa muudetakse järgmiselt:
            
            
               a)
                     1. osa muudetakse järgmiselt:
            
            
               i)
                     A-nimekirja A3 jakku lisatakse järgmine kanne:
            
            
               „A3210 
                     Plastijäätmed, sealhulgas selliste jäätmete segud, mis sisaldavad I lisas loetletud koostisosi või on nendega saastunud sellisel määral, et ilmnevad III lisas nimetatud omadused (vt käesoleva osa B-nimekirja seonduvat kannet B3011 ja 3. osa A-nimekirja kannet Y48)“;
            
            
               ii) 
                     B-nimekirja B3 jagu muudetakse järgmiselt:
            
            
               –kanne B3010 jäetakse välja; 
            
            
               –kande B3020 ette lisatakse järgmine kanne: 
            
            
               „B3011 
                     Plastijäätmed (vt käesoleva osa A-nimekirja seonduvat kannet A3210 ja 3. osa A-nimekirja kannet Y48)
            
            
               –Allpool loetletud plastijäätmed, tingimusel et need on määratud ringlussevõtuks* keskkonnaohutul viisil ning peaaegu saastumata ja nende hulgas peaaegu puuduvad muud liiki jäätmed**:
            
            
               –plastijäätmed, mis koosnevad peaaegu eranditult*** ühest halogeenimata polümeerist, sealhulgas, kuid mitte ainult, mõnest järgmisest polümeerist: 
            
            
               –polüetüleen (PE)
            
         
         
            
               –polüpropüleen (PP)
            
            
               –polüstüreen (PS)
            
            
               –akrüülnitriilbutadieenstüreen (ABS) 
            
            
               –polüetüleentereftalaat (PET)
            
            
               –polükarbonaadid (PC)
            
            
               –polüeetrid
            
            
               –plastijäätmed, mis koosnevad peaaegu eranditult*** ühest kõvendatud vaigust või kondensatsioonipolümeerist, sealhulgas, kuid mitte ainult, mõnest järgmisest vaigust:
            
            
               –karbamiidformaldehüüdvaigud
            
            
               –fenoolformaldehüüdvaigud
            
            
               –melamiinformaldehüüdvaigud
            
            
               –epoksüvaigud
            
            
               –alküüdvaigud
            
            
               –plastijäätmed, mis koosnevad peaaegu eranditult mõnest järgmisest fluoritud polümeerist:****
            
            
               –perfluoroetüleen/-propüleen (FEP)
            
            
               –perfluoroalkoksüalkaanid:
            
            
               –tetrafluoroetüleen/perfluoroalküülvinüüleeter (PFA)
            
            
               –tetrafluoroetüleen/perfluorometüülvinüüleeter (MFA)
            
            
               –polüvinüülfluoriid (PVF)
            
            
               –polüvinüüldieenfluoriid (PVDF)
            
            
               –Plastijäätmete segud, mis koosnevad polüetüleenist (PE), polüpropüleenist (PP) ja/või polüetüleentereftalaadist (PET), tingimusel et need on määratud iga materjali eraldi ringlussevõtuks***** keskkonnaohutul viisil ning on peaaegu saastumata ja nende hulgas peaaegu puuduvad muud liiki jäätmed**. 
            
         
         
            
                  
                     
                     
                     
                     
            
            
               * Lahustitena mittekasutatavate orgaaniliste ainete ringlussevõtt/taasväärtustamine (R3 IV lisa B jaos) või vajaduse korral ühekordne vaheladustamine tingimusel, et sellele järgneb toiming R3 ja seda tõendavad lepingulised või asjakohased ametlikud dokumendid.
            
            
               ** Tingimuse „peaaegu saastumata ja nende hulgas peaaegu puuduvad muud liiki jäätmed“ puhul võivad võrdlusaluseks olla rahvusvahelised ja riiklikud spetsifikatsioonid.
            
            
               *** Tingimuse „peaaegu eranditult“ puhul võivad võrdlusaluseks olla rahvusvahelised ja riiklikud spetsifikatsioonid.
            
            
               **** Välja arvatud tarbimisjärgsed jäätmed.
            
            
               ***** Lahustitena mittekasutatavate orgaaniliste ainete ringlussevõtt/taasväärtustamine (R3 IV lisa B jaos) eelneva sortimisega ning vajaduse korral ühekordne vaheladustamine tingimusel, et sellele järgneb toiming R3 ja seda tõendavad lepingulised või asjakohased ametlikud dokumendid.“;
            
            
               b)
                     3. osa A-nimekiri asendatakse järgmisega: 
            
            
               „A-nimekiri (Baseli konventsiooni II lisa)
            
            
               Y46
                     Olmejäätmed*
            
            
               Y47
                     Olmejäätmete põletamisel tekkivad jäägid
                     
            
            
               Y48
                     Plastijäätmed, sealhulgas selliste jäätmete segud ja välja arvatud
            
            
               –plastijäätmed, mis on ohtlikud jäätmed (vt V lisa 1.osa A-nimekirja kanne A3210); 
            
            
               –allpool loetletud plastijäätmed, tingimusel et need on määratud ringlussevõtuks** keskkonnaohutul viisil ning peaaegu saastumata ja nende hulgas peaaegu puuduvad muud liiki jäätmed***: 
            
            
               –plastijäätmed, mis koosnevad peaaegu eranditult**** ühest halogeenimata polümeerist, sealhulgas, kuid mitte ainult, mõnest järgmisest polümeerist: 
            
            
               –polüetüleen (PE)
            
            
               –polüpropüleen (PP)
            
            
               –polüstüreen (PS)
            
            
               –akrüülnitriilbutadieenstüreen (ABS) 
            
            
               –polüetüleentereftalaat (PET)
            
            
               –polükarbonaadid (PC)
            
         
         
            
               –polüeetrid
            
            
               –plastijäätmed, mis koosnevad peaaegu eranditult**** ühest kõvendatud vaigust või kondensatsioonipolümeerist, sealhulgas, kuid mitte ainult, mõnest järgmisest vaigust:
            
            
               –karbamiidformaldehüüdvaigud
            
            
               –fenoolformaldehüüdvaigud
            
            
               –melamiinformaldehüüdvaigud
            
            
               –epoksüvaigud
            
            
               –alküüdvaigud
            
            
               –plastijäätmed, mis koosnevad peaaegu eranditult**** mõnest järgmisest fluoritud polümeerist:*****
            
            
               –perfluoroetüleen/-propüleen (FEP)
            
            
               –perfluoroalkoksüalkaanid:
            
            
               –tetrafluoroetüleen/perfluoroalküülvinüüleeter (PFA)
            
            
               –tetrafluoroetüleen/perfluorometüülvinüüleeter (MFA)
            
            
               –polüvinüülfluoriid (PVF)
            
            
               –polüvinüüldieenfluoriid (PVDF)
            
            
               –plastijäätmete segud, mis koosnevad polüetüleenist (PE), polüpropüleenist (PP) ja/või polüetüleentereftalaadist (PET), tingimusel et need on määratud iga materjali eraldi ringlussevõtuks****** keskkonnaohutul viisil ning on peaaegu saastumata ja nende hulgas peaaegu puuduvad muud liiki jäätmed***. 
            
            
                  
                     
                     
                     
                     
            
            
            
               * Välja arvatud juhul, kui on asjakohaselt klassifitseeritud üheainsa kande all III lisas.
            
            
               ** Lahustitena mittekasutatavate orgaaniliste ainete ringlussevõtt/taasväärtustamine (R3 IV lisa B jaos) või vajaduse korral ühekordne vaheladustamine tingimusel, et sellele järgneb toiming R3 ja seda tõendavad lepingulised või asjakohased ametlikud dokumendid.
            
            
               *** Tingimuse „peaaegu saastumata ja nende hulgas peaaegu puuduvad muud liiki jäätmed“ puhul võivad võrdlusaluseks olla rahvusvahelised ja riiklikud spetsifikatsioonid.
            
         
         
            
               **** Tingimuse „peaaegu eranditult“ puhul võivad võrdlusaluseks olla rahvusvahelised ja riiklikud spetsifikatsioonid.
            
            
               ***** Välja arvatud tarbimisjärgsed jäätmed.
            
            
               ****** Lahustitena mittekasutatavate orgaaniliste ainete ringlussevõtt/taasväärtustamine (R3 IV lisa B jaos) eelneva sortimisega ning vajaduse korral ühekordne vaheladustamine tingimusel, et sellele järgneb toiming R3 ja seda tõendavad lepingulised või asjakohased ametlikud dokumendid.“;
            
            
            
               c)
                     3. osa B-nimekirja pealkiri asendatakse järgmisega: 
            
            
               „B-nimekiri (OECD otsuse II osa 4. liites osutatud jäätmed)*
            
            
                  
                     
                     
                     
                     
                     
                     
                     
            
            
               * Numbritega AB130, AC250, AC260 ja AC270 tähistatud jäätmed on välja jäetud, sest Euroopa Parlamendi ja nõukogu 5. aprilli 2006. aasta direktiivi 2006/12/EÜ (jäätmete kohta) (ELT L 114, 27.4.2006, lk 9, kehtestuks tunnistatud direktiiviga 2008/98/EÜ) artiklis 18 sätestatud korra kohaselt loetakse need ohutuks ning nende suhtes ei kohaldata artikliga 36 ette nähtud ekspordikeeldu. Numbriga AC300 tähistatud jäätmed on välja jäetud, kuna kõnealused jäätmed kuuluvad 1. osa A-nimekirja kande A3210 alla.“
            
            
               (6)VII lisa muudetakse järgmiselt:
            
            
            
               väljale 10 lisatakse järgmine:
            
            
               „vii) muu (täpsustada):“
            
            
               II LISA
            
            
               „VIII LISA
            
            
               KESKKONNAOHUTU JÄÄTMEKÄITLUSE JUHISED (ARTIKKEL 49)
            
            
               I.
                     Baseli konventsiooni alusel vastu võetud juhised ja juhenddokumendid 
            
            
               1. Biomeditsiiniliste ja tervishoiujäätmete (Y1; Y3) keskkonnaohutu käitlemise tehnilised juhised
                  1
                
            
            
               2. Pliiakujäätmete keskkonnaohutu käitlemise tehnilised juhised1
            
            
               3. Keskkonnaohutu käitlemise tehnilised juhised laevade täieliku või osalise lammutamise kohta1
            
            
               4. Metallide ja metalliühendite keskkonnaohutu ringlussevõtu/taasväärtustamise (R4) tehnilised juhised
                  2
                
            
         
         
            
               5. Püsivatest orgaanilistest saasteainetest koosnevate, neid sisaldavate või nendega saastunud jäätmete keskkonnaohutu käitlemise tehnilised üldjuhised
                  3
               
            
            
               6. 1,1,1-trikloro-2,2-bis(4-klorofenüül)etaanist (DDT) koosnevate, seda sisaldavate või sellega saastunud jäätmete keskkonnaohutu käitlemise tehnilised juhised
                  4
               
            
            
               7. Heksabromotsüklododekaanist (HBCD) koosnevate, seda sisaldavate või sellega saastunud jäätmete keskkonnaohutu käitlemise tehnilised juhised
                  5
               
            
            
               8. Perfluorooktaansulfoonhappest (PFOS), selle sooladest või perfluorooktaansulfonüülfluoriidist (PFOSF) koosnevate, neid sisaldavate või nendega saastunud jäätmete keskkonnaohutu käitlemise tehnilised juhised5
            
            
               9.  Pentaklorofenoolist, selle sooladest või estritest (PCP) koosnevate, neid sisaldavate või nendega saastunud jäätmete keskkonnaohutu käitlemise tehnilised juhised
                  6
                
            
            
               10. Pestitsiididest aldriinist, α-heksaklorotsükloheksaanist, β-heksaklorotsükloheksaanist, klordaanist, kloordekoonist, dieldriinist, endriinist, heptakloorist, heksaklorobenseenist, heksaklorobutadieenist, lindaanist, mireksist, pentaklorobenseenist, pentaklorofenoolist või selle sooladest, perfluorooktaansulfoonhappest, tehnilisest endosulfaanist või selle isomeeridest või toksafeenist või tööstuskemikaalist heksaklorobenseenist (POP-pestitsiidid) koosnevate, neid sisaldavate või nendega saastunud jäätmete keskkonnaohutu käitlemise tehnilised juhised6
            
            
               11. Polüklooritud bifenüülidest, polüklooritud terfenüülidest, polüklooritud naftaleenidest või polübroomitud bifenüülidest, sealhulgas heksabromobifenüülidest (PCBd, PCTd, PCNid või PBBd, sh HBBd), koosnevate, neid sisaldavate või nendega saastunud jäätmete keskkonnaohutu käitlemise tehnilised juhised6
            
            
               12. Heksabromodifenüüleetrist ja heptabromodifenüüleetrist või tetrabromodifenüüleetrist ja pentabromodifenüüleetrist või dekabromodifenüüleetrist (POP-BDEd) koosnevate, neid sisaldavate või nendega saastunud jäätmete keskkonnaohutu käitlemise tehnilised juhised3
            
            
               13. Tahtmatult toodetud polüklorodibenso-p-dioksiine, polüklorodibensofuraane, heksaklorobenseeni või polüklooritud bifenüüle, pentaklorobenseeni, polüklooritud naftaleene või heksaklorobutadieeni sisaldavate või nendega saastunud jäätmete keskkonnaohutu käitlemise tehnilised juhised3
            
            
               14. Heksaklorobutadieenist koosnevate, seda sisaldavate või sellega saastunud jäätmete keskkonnaohutu käitlemise tehnilised juhised3
            
            
               15. Lühiahelalistest klooritud parafiinidest koosnevate, neid sisaldavate või nendega saastunud jäätmete keskkonnaohutu käitlemise tehnilised juhised3
            
            
               16. Kasutatud õhkrehvide ja õhkrehvide jäätmete keskkonnaohutu käitlemise tehnilised juhised
                  7
               
            
            
               17. Elavhõbedast või elavhõbedaühenditest koosnevate, neid sisaldavate või nendega saastunud jäätmete keskkonnaohutu käitlemise tehnilised juhised5
            
            
               18. Tehnilised juhised ohtlike jäätmete keskkonnaohutuks koostöötlemiseks tsemendiahjudes7
            
            
               19. Kasutatud ja kasutuselt kõrvaldatud arvutiseadmete keskkonnaohutu käitlemise juhenddokument6
            
            
               20. Kasutatud ja kasutuselt kõrvaldatud mobiiltelefonide keskkonnaohutu käitlemise juhenddokument7
            
            
               21. Ohtlike ja muude jäätmete keskkonnaohutu käitlemise raamistik
                  8
               
            
            
               22. Keskkonnaohutu jäätmekäitluse edendamise praktilised juhendid
                  9
                
            
            
            
               II.
                     OECD vastu võetud juhised
            
         
         
            
            
               Konkreetsete jäätmevoogude keskkonnaohutu käitlemise tehnilised juhised:
            
            
            
               kasutatud arvutid ja arvutijäätmed
                  10
               
            
            
            
               III.
                     Rahvusvahelise Mereorganisatsiooni (IMO) vastu võetud juhised
            
            
            
               Laevade ringlussevõtu juhised
                  11
               
            
            
            
               IV.
                     Rahvusvahelise Tööorganisatsiooni (ILO) vastu võetud juhised
            
            
            
               Ohutus ja tervishoid laevade lammutamisel: juhised Aasia riikidele ja Türgile
                  12
               “
            
            
         
         
            
                  
                     (1)
                  
                        Vastu võetud ohtlike jäätmete riikidevahelise veo ja nende kõrvaldamise kontrolli Baseli konventsiooni osaliste konverentsi kuuendal istungil detsembris 2002.
               
               
                  
                     (2)
                  
                        Vastu võetud ohtlike jäätmete riikidevahelise veo ja nende kõrvaldamise kontrolli Baseli konventsiooni osaliste konverentsi seitsmendal istungil oktoobris 2004.
               
               
                  
                     (3)
                  
                        Vastu võetud ohtlike jäätmete riikidevahelise veo ja nende kõrvaldamise kontrolli Baseli konventsiooni osaliste konverentsi 14. istungil mais 2019.
               
               
                  
                     (4)
                  
                        Vastu võetud ohtlike jäätmete riikidevahelise veo ja nende kõrvaldamise kontrolli Baseli konventsiooni osaliste konverentsi kaheksandal istungil detsembris 2006.
               
               
                  
                     (5)
                  
                        Vastu võetud ohtlike jäätmete riikidevahelise veo ja nende kõrvaldamise kontrolli Baseli konventsiooni osaliste konverentsi 12. istungil mais 2015.
               
               
                  
                     (6)
                  
                        Vastu võetud ohtlike jäätmete riikidevahelise veo ja nende kõrvaldamise kontrolli Baseli konventsiooni osaliste konverentsi 13. istungil mais 2017.
               
               
                  
                     (7)
                  
                        Vastu võetud ohtlike jäätmete riikidevahelise veo ja nende kõrvaldamise kontrolli Baseli konventsiooni osaliste konverentsi 10. istungil oktoobris 2013.
               
               
                  
                     (8)
                  
                        Vastu võetud ohtlike jäätmete riikidevahelise veo ja nende kõrvaldamise kontrolli Baseli konventsiooni osaliste konverentsi 11. istungil oktoobris 2013.
               
               
                  
                     (9)
                  
                        Vastu võetud ohtlike jäätmete riikidevahelise veo ja nende kõrvaldamise kontrolli Baseli konventsiooni osaliste konverentsi 13. ja 14. istungil mais 2017 ja mais 2019.
               
               
                  
                     (10)
                  
                        Vastu võtnud OECD keskkonnapoliitika komitee veebruaris 2003 (dokument ENV/EPOC/WGWPR(2001)3/FINAL).
               
               
                  
                     (11)
                  
                        Resolutsioon A.962, vastu võetud IMO assamblee 23. istungjärgul, mis toimus 24. novembrist kuni 5. detsembrini 2003.
               
               
                  
                     (12)
                  
                        Avaldamiseks heaks kiitnud ILO haldusnõukogu oma 289. istungjärgul, mis toimus 11.–26. märtsil 2004.